Гуж і Каландзёнак паводзілі сябе ў хаце так, нібы былі тут гаспадарамі, а Пятрок неяк проста і хутка ператварыўся з гаспадара ў госця ці нават прыслужніка. Гуж паставіў на стол бутэльку маскоўскай, нават і Петраку наліў чарку, пра Каландзёнка сказаў: Абыдзецца. Ён няпюшчы. Пілі за пабеду. Над бальшавікамі— удакладніў Гуж. Прыход Сцепаніды, якая з самай раніцы пасвіла Бабоўку, парушыў тон размовы. Матлянула злым позіркам на ўсіх траіх, чым раззлавала Гужа. Запатрабаваў харошай закускі і належнай пашаны для прадстаўнікоў германскай улады! Сцепаніда не змоўчвала, адказвала здзекліва, злосна, чым яшчэ больш разварявала Гужа, і той злосна настаўляў Петрака ўзяць тоўстае новае пута — і путам яе, а то пяньковай пятлі дачакаецца бо такіх немцы вешаюць на тэлефонных слупах. 